:: নাসীর মামুদ :: বৈষ্ণব পদাবলী :: মিলনসাগর :: Nasir Mamood :: Poetry Vaishnav Padabali :: MILANSAGAR ::
কবি নসির মামুদ - এর জন্ম ষোড়শ শতকের মধ্যভাগ থেকে সপ্তদশ শতকের প্রথমভাগের মধ্যে
হয়েছিল।
সম্ভবতঃ ১৮৩৬ সাল নাগাদ বৈষ্ণবদাস ভণিতার পদকর্তা গোকুলানন্দ সেন, দ্বারা প্রকাশিত বৈষ্ণব পদাবলীর
সংগ্রহ "শ্রীশ্রীপদকল্পতরু" গ্রন্থে এই কবির একটি পদ সংকলিত হয়েছে। ১৮৯৭ নাগাদ এই গ্রন্থেরই পরিবর্ধিত
মুদ্রিত প্রথম সংস্করণ সম্পাদনা করেন সতীশচন্দ্র রায়।
এই বৈষ্ণব পদকর্তার নামের বানান নাসীর মামুদ, নাশীর মামুদ বলেও উল্লেখিত হয়েছে। কবি সম্বন্ধে এর
বেশী তথ্য আমাদের কাছে নেই।
তাঁর সখ্যভাবের পদ ছন্দঃনৈপুণ্য ও শব্দমাধুর্য্যে সহজেই শ্রোতার মনোহরণ করে।
আমরা মিলনসাগরে  কবি নসির মামুদের বৈষ্ণব পদাবলী তুলে আগামী প্রজন্মের কাছে পৌঁছে দিতে পারলে
এই  প্রচেষ্টার সার্থকতা।
বৈষ্ণব পদাবলীর "রাগ"
বৈষ্ণব পদাবলীর পদগুলি মূলত গান হিসেবেই রচনা করা হোতো। প্রায় প্রতিটি পদের শুরুতেই সেই পদটির
“রাগ”-এর উল্লেখ থাকে। তবে কিছু পদের আগে তার “রাগ”-এর উল্লেখ নেই এমনও পাওয়া গিয়েছে। বৈষ্ণব
পদাবলীর সংকলকগণ যখন তাঁদের সংকলনে পদ সাজান, তখন পর পর একাধিক গানের যদি একই সুর বা
রাগ থাকে, তাহলে তাঁরা প্রথম গানটিতে তার রাগ উল্লেখ ক’রে পরের গানটিতে রাগের যায়গায় “তথা রাগ”
বা “যথা” শব্দ বসিয়ে দিতেন, এই বোঝাতে যে পরের গানটি একই রাগাশ্রিত। কিন্ত এমনও পাওয়া গিয়েছে
যে একই গান বিভিন্ন সংকলকের সংকলনে ভিন্ন রাগাশ্রিত বলে উল্লেখিত। বহু পদই মুখে মুখে গীত
অবস্থায় পাওয়া গিয়েছে।  তাই  একই গান  বিভিন্ন  গায়কের মুখে ভিন্ন ভিন্ন সুরে পাওয়া গিয়ে থাকতেই
পারে। তাই অনেক বিদগ্ধজনেরা মনে করেন যে এখন আর পদের রাগের উল্লেখ না করলেও চলে। যে
যেমন সুরে চায়, গেয়ে আনন্দ লাভ করলেই এর সার্থকতা। আমরা অবশ্য যে সংকলন থেকে যে পদ
নিয়েছি, সেই সংকলনে উল্লেখিত রাগটি মিলনসাগরের পাতায় তুলে দিয়েছি। এমন হতে পারে বিশেষজ্ঞরা
অন্য সংকলনে সেই গানটির অন্য রাগ দেখতে পাবেন।
উত্স - পদকর্তা বৈষ্ণবদাস সংকলিত এবং সতীশচন্দ্র রায় পরিবর্ধিত ও সম্পাদিত শ্রীশ্রীপদকল্পতরু
.           গ্রন্থের, ১৩২৫ বঙ্গাব্দের, সটীক সংস্করণ ১৯১৮।
.           আবদুল কাদির ও রেজাউল করীম সম্পাদিত, “কাব্য মালঞ্চ” ১৯৪৫।
.           যতীন্দ্রমোহন ভট্টাচার্য্য সম্পাদিত “বাঙ্গালার বৈষ্ণব-ভাবাপন্ন মুসলমান কবি” ১৯৪৫।
.           সুকুমার সেন সম্পাদিত “বৈষ্ণব পদাবলী” ১৯৫৭।
.           ডঃ শিশির কুমার দাশ, সংসদ সাহিত্য সঙ্গী ২০০৩।
কবি নসির মামুদের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ১৪.৫.২০০৭
এই পাতার পরিবর্ধিত সংস্করণ - ১৪.২.২০১৭
...